વિશાળ જગત એ ઈશ્વરની આપણને આપેલ એક અણમોલ ભેટ છે એનું જતન અને સંવર્ધન કરવું એ આપણા સૌની જવાબદારી જ નહી પણ ફરજ બની જાય છે આવા વિશાળ જગતના ઉત્તરગોળાર્ધમાં એશિયાખંડ અને એના દક્ષિણભાગમાં ૮ થી ૩૭ ઉત્તર અક્ષાંશવૃત અને ૬૮ અને ૯૭ પુર્વ રેખાંશવૃતની વચ્ચે આપણો રળિયામણો, સુંદર એવો ભારત દેશ આવેલો છે આપણો દેશ વિશ્વની કુલ ભૂમિના ૨.૪૨ ટકા ભાગમાં વિસ્તાર પામેલો છે જેમાં આવેલા ૨૯ રાજ્યોમાનું એક એવું ગુજરાત રાજય અને એમાંય ડુંગરાળ વિસ્તાર, દુર્ગમ પહાડી પ્રદેશ અને ભાતિગળ છાપ સંસ્કૃતિ ધરાવતું વનરાઈની વચ્ચે શોભતું અતિભવ્ય અને હાલના શિક્ષણધામ તરીકે ખ્યાતનામ બનેલ ‘દાહોદ’ નગરથી ભલા એવું કોણ અજાણ હોઈ શકે ? આ નગરમાંથી શિક્ષણ મેળવેલા કેટલાય તેજસ્વી તારલાઓએ રાજય અને દેશના વિકાસમાં અનન્ય ફાળો આપ્યાના દાખલાઓ મોજૂદ છે પણ પ્રશ્ન એ થાય કે આવું કપરૂ અને મુશ્કેલ કામ શકય બન્યું શી રીતે ? આનો ઈતિહાસ લાંબો અને વિશાળ છે.